《海上停舟风雨连朝有作》
明代·任环

怪雨惊风冥不休，潮来汐至总深愁。糊涂日月归樽酒，潦倒行藏付短舟。

大造几时分霁色，浮生何处觅安流。乘槎泛叶者谁子，任尔飘然物外游。

作者简介：（1519—1558）山西长治人，字应乾，号复庵。嘉靖二十三年进士。历任广平、沙河、滑县知县，迁苏州府同知。三十四年，与俞大猷破倭寇于陆泾坝、马迹山，斩获颇多。环与士卒同寝食，所得悉均分。将士感激，愿为用命。官至山东右参政。有《山海漫谈》。